钦定古今图书集成/历象汇编/历法典/第086卷 > 《新法历书二》 > 图
## 钦定古今图书集成/历象汇编/历法典/第086卷 > 《新法历书二》 > 图

经圈西距子午圈十三度〈依赤道为则〉或将春分经圈东距十三度，则自二至经圈至子午圈，其中得赤道弧，为一百零三度，乃丙角之对弧也。又安高弧，使之以六十度。〈自顶下数〉交过至经圈，即以高弧得甲乙，以经圈得甲丙，而甲乙、丙形全矣。

今查甲丙必为五十度，乙角则自高弧至子午圈，在
地平上必五十九度半。所馀甲角，因依高弧于黄道
上界线，然后移经圈交高弧之点，以正居天顶。而依
界线复安高弧，得交地平至子午圈之中弧为三十
度。或不移球，止安高弧于地平正对之处，用规器于
前交经圈及高弧一象限之界，量二圈所距，亦必得
三十度，为甲角之度也。

设反得甲丙五十度，乙丙二十六度半及甲角三十
度，以求馀弧。馀角法起子午圈，令距极五十度之限
在天顶。次转仪，使过极圈距子午圈之东或西，依赤
道上三十度为则。即于高弧自顶而下，数至二十六
度半，以之交经圈，即得馀弧于本圈为六十度，而高
弧在地平上。其距子午圈一百零三度，乃为丙角之
对弧。仍依高弧在黄道上作线，令前交之经圈六十
度居顶，用高弧顺线下至地平，必得五十九度半，即
形内乙角也。

其三曰：以二角及先所得一角之对弧求馀角。馀弧
设甲乙丙形，先得乙角为十度半，丙角为一百五十。